**1. razred OŠ Pavla Štoosa, Kraljevec na Sutli**

**Potreban pribor za rad**

HJ - crtančica i 1 velika A4 bilježnica bez crta, mekih korica

3 obične olovke oznake HB

GK- 1 velika A4 bilježnica bez crta, mekih korica

PID -1 velika A4 bilježnica bez crta, mekih korica

MAT - matematička bilježnica za 1. razred OŠ (veći kvadratići),

1 velika A4 bilježnica bez crta mekih korica, malo ravnalo

SR - bilježnica A4 bez crta, mekih korica

LK- mapa za 1. / 2. razred (Školska knjiga)

Pribor za Likovnu kulturu: 3 olovke za crtanje - B2, B3, B4 ili B5

crni ugljen, vodene boje, tempere (ukoliko niste pribavili i ako je moguće, uz moju preporuku, pribaviti tempere proizvođača KOHINOOR zbog kvalitete!),

3 kista mekih dlačica za vodene boje i 3 kista tvrdih dlačica za tempere, glinamol, drvene bojice, flomasteri, krpica za brisanje kistova, pastele.

*Ukoliko je moguće, likovni pribor spremiti u jednu kartonsku ili plastičnu kutiju na kojoj treba pisati ime i prezime djeteta (velikim tiskanim slovima).*

PERNICA

3 zašiljene olovke, drvene bojice, mekana gumica, šiljilo (obično)

TORBA

1 fascikl, papirnati ili plastični (za informacije ili nastavne listiće),

ljepilo, škare i fascikl trebaju biti u torbi svaki dan!

**Tjelesna i zdravstvena kultura**

- donji dio trenirke; djevojčice mogu biti u tajicama

- bijela pamučna majica

- tenisice ili platnena obuća s gumenim potplatom za sat u dvorani

*Ukoliko dijete ne smije raditi tjelesni (povreda, bolest, pije antibiotik) molim Vas da me obavijestite.*

**MALI SAVJETI!**

U torbu staviti samo onaj pribor koji je predviđen rasporedom za taj dan.

Sav potreban pribor prekontrolirati prije polaska, **zajedno** stavljati u torbu.

Ne radite to sami umjesto djeteta! Nakon nekog vremena neka dijete samo stavlja svoj pribor u torbu, a vi prekontrolirajte.

**Raspored sati**

Raspored sati stavite na vidno mjesto u prostoriji u kojoj dijete piše zadaće i uči. Savjetujem zalijepiti ga na ormarić u koji sprema knjige.

Naučite dijete da se što prije osamostali u spremanju školske torbe prema rasporedu. Ne nositi sve knjige svakodnevno!

**Odjeća, obuća**

Savjetujem da provjerite vremensku prognozu kako biste znali treba li djetetu kišobran ili kabanica.

Odjenuti se treba slojevito. Odjeća se treba lako oblačiti i svlačiti, naročito kad je u rasporedu sat TZK.

Ako dijete još ne zna zavezati vezice na cipelama i tenisicama, vježbati to s njim ili nositi obuću na „čičak".

**Školski pribor**

Udžbenici trebaju biti umotani u prozirne omote, crtančica i bilježnice također, radi lakšeg snalaženja. Nalijepite naljepnice s imenom i prezimenom. Molim da ime i prezime napišete VELIKIM TISKANIM SLOVIMA.

Djeca ponekad slučajno zamjenjuju školski pribor. Trebamo ih učiti paziti na svoje stvari. Na radnom stolu treba biti red, učite ih i vi tome.

Vrijedne stvari ne trebaju se nositi u školu.

**Kod kuće**

Odvojite vrijeme za svog đaka, razgovarajte kako je provela/o dan, što su radili, učili, igrali se, o čemu su razgovarali...

Zajedno pregledajte knjige i bilježnice.

Domaća zadaća će biti zabilježena (zaokružena stranica u radnoj bilježnici ili zadatak) ili će to biti listić spremljen u fasciklu. Fascikl također provjerite svaki dan.

Osigurajte kutak za pisanje zadaća i učenje, neka uvijek radi na istom mjestu. Bilo bi poželjno da to bude u približno isto vrijeme. Ne treba odmah po dolasku iz škole, neka se dijete odmori. Ne treba pisati zadaću niti prekasno navečer ili uoči samog polaska u školu.

Zadaće prekontrolirajte. Pomozite djetetu ako zatraži pomoć ali nikako nemojte raditi umjesto njega.

Djeci je potrebna igra i druženje s vršnjacima.

Treba osigurati dovoljno sna (približno10 sati). Od početka uspostavite tijekom radnog tjedna navike odlaska u krevet u određeno vrijeme. Ne dopustite da dijete predugo gleda televiziju ili provodi previše vremena uz računalo!

**Prvi dan nastave** (u ponedjeljak) treba donijeti papučice i torbu da se spreme knjige koje učenike čekaju u školi, veliku bilježnicu bez crta za sat razrednika, pernicu, najdražu igračku te jastučić za sjedenje. Djeca neka budu odjevena čim komotnije.

**Srdačan pozdrav od učiteljice Štefice Hajderer! :)**